### **SKOLESKYSS ALVDAL UNGDOMSSKOLE 2025**

## SKYSSKORT

Alle elever som blir innvilget fri skoleskyss, og som benytter offentlig transport, får tildelt skysskort.

Skysskortet gjelder for et skoleår med følgende begrensning:

* Kortet kan benyttes til 2-to reiser pr skoledag med eventuell omstigning, en reise til skolen og en reise til bosted
* Kortet er gyldig mellom kl 06.00 – 19.00. Ønsker elevene å reise utenom disse tidspunktene, må dette dekkes av den enkelte
* Kortet er sperret for reiser i helger og ferier
* Kortet gjelder det antall skoledager elevene har
* Kortet gjelder ikke på elevens planlagte ukentlige faste fridager

Elever som mister eller får ødelagt skysskortet, må melde fra til skolen. Skolen vil utstede et skysskort/midlertidig skyssbevis. Eventuelle kostnader for skoleskyss i perioden man ikke har skysskort/midlertidig skyssbevis, vil ikke bli refundert. For å utstede nytt skysskort blir elevene fakturert for 150 kroner.

## KONTROLLER/ SANKSJONER

Befordringsvedtektene legges til grunn ved kontroller og sanksjoner i skoleskyssen. Ved påstigning skal turen registreres på billettmaskinen. Sjåføren skal påse at dette gjøres.

Elever som ikke kan vise skysskort/midlertidig skyssbevis ved påstigning på skolen, skal betale ordinær billett.

Transportør kan i særlige tilfeller, for eksempel ved gjentatt bråk, mobbing av medpassasjerer eller sjåfør, eller ved adferd som innvirker på trafikksikkerheten og/eller medpassasjerenes trygghet, vise eleven bort fra transportmiddelet for en periode. Transportør skal underrette skolen. I spesielle tilfeller må kommunen føre tilsyn eller sette inn reisefølge i skoleskyssen.

Hjemmel for å vise elever bort fra skyssmiddelet er Befordringsvedtektene. Problemer tilknyttet til bråk og hærverk søkes primært løst gjennom skolens eget reglement. Ved hærverk på skyssmateriell vil elevene/foreldrene være erstatningspliktige.

Sjåførene kan ikke påklages ansvar utover ordinært tilsyn. Funksjonshemmede elever eller andre som trenger tilsyn/reisefølge, har kommunen ansvar for å organisere tilsyn for.

For mer informasjon se <https://innlandstrafikk.no/>